***วันที่ 28 พฤศจิกายน 2556 นายเชวงศัก ภูมิไชยา ได้แถลงนโยบายของผู้บริหารต่อสภาองค์การบริหารส่วนตำบลคลองไทร***

อาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 6) พ.ศ.2552 มาตรา 58 บัญญัติไว้ว่า ให้องค์การบริหารส่วนตำบลมีนายกองค์การบริหารส่วนตำบลคนหนึ่ง ซึ่งมาจากการเลือกตั้งโดยตรงของประชาชนตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น และมาตรา 58/5 บัญญัติไว้ว่า ก่อนนายกองค์การบริหารส่วนตำบลเข้ารับหน้าที่ ให้ประธานสภาองค์การบริหารส่วนตำบลเรียกประชุมสภาองค์การบริหารส่วนตำบลเพื่อให้นายกองค์การบริหารส่วนตำบลแถลงนโยบายต่อสภาองค์การบริหารส่วนตำบลโดยไม่มีการลงมติ ทั้งนี้ ภายในสามสิบวันนับแต่วันประกาศผลการเลือกตั้งนายกองค์การบริหารส่วนตำบล และบัดนี้คณะกรรมการการเลือกตั้งได้ประกาศรับรองผลการเลือกตั้ง ตามมติที่ประชุมของคณะกรรมการการเลือกตั้งครั้งที่ ๘๗/๒๕๕๖ เมื่อวันที่ ๕ เดือน พฤศจิกายน พ.ศ. 2556 เป็นที่เรียบร้อยแล้วนั้นข้าพเจ้า นายเชวงศัก ภูมิไชยา ได้รับความไว้วางใจจากประชาชนในเขตตำบลคลองไทร เลือกข้าพเจ้าให้มาทำหน้าที่นายกองค์การบริหารส่วนตำบลคลองไทร เพื่อเป็นตัวแทนของชาวตำบลคลองไทร ในการพัฒนาท้องถิ่นเป็นระยะเวลา 4 ปี ซึ่งข้าพเจ้าได้ลงพื้นที่เป็นประจำจึงได้รับทราบถึงปัญหาความต้องการที่แท้จริงของประชาชน เพื่อนำมาเป็นข้อมูลในการพัฒนาตำบลคลองไทรและได้ให้นโยบายกับพ่อ แม่ พี่ น้อง ชาวตำบลคลองไทร ว่าจะบริหารงบประมาณอย่างมีประสิทธิภาพ และจะช่วยแก้ไขปัญหาความเดือนร้อนของประชาชน โดยให้ประชาชนเข้ามามีส่วนร่วม คือ ร่วมคิด ร่วมทำ ด้วยความโปร่งใส และสามารถตรวจสอบได้ เพื่อให้ตำบลคลองไทรเป็นเมืองน่าอยู่ ประชาชนมีความเป็นอยู่ที่ดีขึ้นโดยจะนำวิธีการบริหารกิจการบ้านเมืองที่ดี มาใช้ในการพัฒนาตำบลคลองไทร ซึ่งนโยบายที่ข้าพเจ้าได้ให้ไว้กับประชาชนในครั้งนี้ นับว่าเป็นภารกิจอันสำคัญที่ข้าพเจ้าจะต้องยึดถือเป็นแนวทางในการทำงานเพื่อให้ประชาชนได้รับความพอใจและมีความเป็นอยู่ที่ดีขึ้น

นโยบายที่ได้แถลงต่อสภาองค์การบริหารส่วนตำบลคลองไทร ในวันนี้จะเป็นนโยบายที่นำไปปฏิบัติให้เห็นผลอย่างชัดเจน เป็นต้นว่า จะบริหารงบประมาณแบบมีส่วนร่วมและสนองตอบความต้องการของประชาชน จะให้ประชาชนเข้ามามีส่วนร่วมในการจัดทำแผนการพัฒนาตำบลคลองไทร ตั้งแต่การจัดทำประชาคมระดับหมู่บ้าน และระดับตำบล ข้าพเจ้ามีความตั้งใจที่จะทำให้ประชาชนในตำบลคลองไทรมีความเจริญในทุกด้าน ประชาอยู่ดีกินดี มีคุณภาพชีวิตที่ดี ดังนั้นจึงได้แถลงนโยบายต่อสภาองค์การบริหารส่วนตำบล ได้ทราบดังต่อไปนี้

**นโยบายที่กำหนดไว้ทั้งหมดมี 6 ด้าน ดังนี้**

1. **นโยบายด้านโครงสร้างพื้นฐาน**

องค์การบริหารส่วนตำบลคลองไทร มุ่งมั่นที่จะยกระดับด้านโครงสร้างพื้นฐาน เพื่อ

สนับสนุนการค้า การลงทุนและการเกษตร และส่งเสริมให้ได้มาตรฐานและตอบสนองความต้องการของประชาชนอย่างมีประสิทธิภาพ ตลอดจนความสะดวก ความปลอดภัย โดยมีแนวทาง ดังนี้

* 1. ขยายเขตไฟฟ้า ตามสภาพพื้นที่ให้ครอบคลุมและทั่วถึงทั้งตำบล
  2. การติดตั้งระบบเสียงตามสายในเขตพื้นที่ตำบลคลองไทรให้ครอบคลุมและทั่วถึง
  3. การสร้างและบำรุงรักษาทางบก และทางเชื่อมระหว่างหมู่บ้าน โดยจะปรับปรุงให้

เป็นถนนที่ได้มาตรฐาน ประชาชนสามารถใช้ประโยชน์ได้ตลอดปี

* 1. การสร้างและบำรุงรักษาแหล่งน้ำ โดยเพิ่มแหล่งน้ำเพื่อใช้ในการอุปโภค บริโภคหรือเพื่อใช้ในด้านการเกษตรให้ครอบคลุมอย่างทั่วถึง
  2. ปรับปรุงมาตรฐานการผลิตน้ำประปา และระบบผลิตน้ำประปาให้มีคุณภาพ
  3. ติดตั้งโคมไฟสาธารณะริมถนนในเขตพื้นที่ตำบลคลองไทรให้ครอบคลุมและ

ทั่วถึง

1. **นโยบายด้านเศรษฐกิจ**

องค์การบริหารส่วนตำบลคลองไทร จะส่งเสริมสนับสนุนและผลักดันให้มี

กระบวนการสร้างรายได้ลดรายจ่ายให้กับประชาชนทุกระดับ โดยส่งเสริมแนวทางเศรษฐกิจแบบพอเพียงตามศักยภาพของชุมชนในระดับฐานรากของตำบลโดยมีแนวทาง ดังนี้

* 1. สนับสนุนส่งเสริมการลงทุน โดยสร้างระบบเศรษฐกิจที่ดี มั่นคง ส่งเสริมการค้า

ผลิตภัณฑ์พื้นบ้าน การลงทุนอุตสาหกรรมในครัวเรือน

* 1. สนับสนุนส่งเสริมการทำเกษตรกรรมแบบผสมผสาน เกษตรทางเลือกและเกษตร

อินทรีย์รวมทั้งส่งเสริมกระบวนการเรียนรู้แก่เกษตรกร

* 1. ส่งเสริมให้ประชาชนได้นำภูมิปัญญาของท้องถิ่นมาใช้ให้เกิดประโยชน์ในการ

เพิ่มรายได้ให้แก่ประชาชนในท้องถิ่น

* 1. จัดตั้งและพัฒนาผลิตภัณฑ์ชุมชน ผลิตภัณฑ์ตำบล(OTOP)
  2. ส่งเสริมการขยายตัวทางเศรษฐกิจเพื่อรองรับประชาคมอาเซียน

1. **นโยบายด้านส่งเสริมการท่องเที่ยว**

ข้าพเจ้ามีนโยบายที่จะสนับสนุนและส่งเสริมการท่องเที่ยวแบบบูรณาการ เพื่อเพิ่มและ

พัฒนาแหล่งท่องเที่ยวให้มีศักยภาพมากขึ้น เพื่อเป็นการสร้างอาชีพและรายได้ให้กับราษฎร์ในเขตองค์การบริหารส่วนตำบลคลองไทร ดังนี้

* 1. ปรับปรุงซ่อมแซมเส้นทางคมนาคมเข้าสู่แหล่งท่องเที่ยว
  2. จัดให้มีระบบข้อมูลด้านการท่องเที่ยวครอบคลุมทั้งตำบล
  3. ส่งเสริมการเรียนรู้ภาษาอังกฤษและภาษาต่างประเทศ เพื่อรองรับนักท่องเที่ยวจาก

การเข้าสู่ประชาคมอาเซียน

1. **นโยบายด้านส่งเสริมด้านสังคม การศึกษา ศาสนา วัฒนธรรม นันทนาการ**

**และสาธารณสุข**

องค์การบริหารส่วนตำบลคลองไทร สนับสนุนและส่งเสริมให้ประชาชนได้รับโอกาสเท่าเทียมกันที่จะเรียนรู้และฝึกอบรมได้ตลอดชีวิตและมีปัญญาเป็นทุนไว้สร้างงานและสร้างรายได้ โดยยึดหลักการศึกษาสร้างชาติ สร้างคน และสร้างงาน ดังนี้

* 1. สนับสนุนนโยบายรัฐบาล ในการป้องกัน ปราบปรามและบำบัดยาเสพติด รวมทั้ง

จัดให้มีสนามกีฬาที่ได้มาตรฐานและมีการจัดการแข่งขันกีฬาในระดับหมู่บ้านและตำบล เพื่อให้ประชาชนสามารถใช้ประโยชน์และทำกิจกรรมต่างๆร่วมกัน

* 1. สนับสนุนการศึกษาแก่เด็กนักเรียนที่ยากจนและด้อยโอกาส และประชาชนทั่วไป
  2. สนับสนุนวัสดุ อุปกรณ์ สื่อการเรียนการสอนเพื่อการศึกษาให้แก่โรงเรียนในเขต

พื้นที่

* 1. สนับสนุนและส่งเสริมให้ประชาชนในตำบลคลองไทรมีความรู้เกี่ยวกับโรคภัยไข้

เจ็บต่างๆรวมทั้งสามารถปฐมพยาบาลเบื้องต้นได้

* 1. เฝ้าระวัง ติดตาม สังเกตการณ์ และแก้ไขปัญหาโรคระบาดที่อาจจะเกิดขึ้นใน

ตำบลคลองไทร

4.6 พัฒนาศูนย์พัฒนาเด็กเล็กให้ได้มาตรฐาน มีความปลอดภัย เด็กๆในศูนย์มีสุขภาวะที่ดี ส่งเสริมพัฒนาการเด็กทั้ง 4 ด้าน คือ ร่างกาย อารมณ์ สังคม และสติปัญญา

4.7 พัฒนา/ปรับปรุงระบบสาธารณูปโภค ระบบสาธารณสุข ให้มีมาตรฐานที่สูงขึ้น

4.8 ส่งเสริมสนับสนุนอินเตอร์เน็ตความเร็วสูงเพื่อใช้ในการสืบค้นข้อมูลและเข้าถึงเครือข่ายต่างๆในการเรียนรู้

4.9 ส่งเสริมสนับสนุนกิจกรรมการแข่งขันกีฬาทั้งภายในและภายนอกเพื่อส่งเสริมและพัฒนาให้เยาวชน ประชาชนได้รับโอกาสในการเล่นกีฬาอย่างถูกวิธีและการออกกำลังกายอย่างทั่วถึง

1. **นโยบายด้านทรัพยากรธรรมชาติและสิ่งแวดล้อม**

องค์การบริหารส่วนตำบลคลองไทร มีนโยบายในการฟื้นฟูสภาพและการป้องกันการ

เสื่อมโทรมไปของทรัพยากรธรรมชาติและสิ่งแวดล้อม ดังนี้

* 1. อนุรักษ์ทรัพยากรธรรมชาติ และสิ่งแวดล้อม โดยการรณรงค์ให้ประชาชนชาว

ตำบลคลองไทรเห็นคุณค่าและมีจิตสำนึก จัดสร้างระบบศูนย์รวมใจการกำจัดขยะมูลฝอย สิ่งปฏิกูล ดูแลรักษาและพัฒนาแหล่งธรรมชาติ แหล่งน้ำที่สร้างขึ้นให้ดีอย่างต่อเนื่อง

* 1. ส่งเสริม สนับสนุนการปรับปรุงภูมิทัศน์ และสิ่งแวดล้อมของทรัพยากรธรรมชาติ

ให้คงสภาพที่สวยงาม

* 1. ส่งเสริม สนับสนุนโครงการสำนักงานน่าอยู่

1. **นโยบายด้านการเมืองการปกครอง**

องค์การบริหารส่วนตำบลคลองไทร จะส่งเสริมให้คนดีเข้ามาปกครองบ้านเมือง และ

บริหารโดยหลักธรรมาภิบาล ซึ่งมุ่งผลสัมฤทธิ์ของงานเป็นหลัก ดังนั้นจึงมีนโยบาย ดังนี้

6.1 ส่งเสริมสนับสนุนการปกครอง ระบอบประชาธิปไตยโดยมุ่งเน้นให้ประชาชนมีส่วนร่วมในทุกๆด้าน

6.2 ให้ความร่วมมือช่วยเหลือ องค์กรปกครองส่วนท้องถิ่นและหน่วยงานอื่นๆทุกแห่งทุกกรณีที่มีเหตุจำเป็นเร่งด่วนอันจะก่อให้เกิดความเสียหายร้ายแรงต่อราษฎร์ในเขตตำบลคลองไทร

6.3 เพิ่มประสิทธิภาพของการประชาสัมพันธ์แบบบูรณาการ เพื่อเป็นการสร้างภาพพจน์ สถาบันองค์การบริหารส่วนตำบล ให้ประชาชนยอมรับและให้ความเชื่อถือ

6.4 มุ่งเน้นพัฒนาฝึกอบรมให้แก่ผู้บริหาร สมาชิกสภาองค์การบริหารส่วนตำบล ผู้นำชุมชน กรรมการหมู่บ้าน พนักงานส่วนตำบล ตลอดจนพนักงานจ้าง ได้เพิ่มพูนความรู้ ทักษะ และมีประสบการณ์ในการทำงาน เพิ่มแนวคิดในการพัฒนาตำบลคลองไทรมากยิ่งขึ้น

6.5 ส่งเสริมการประชาสัมพันธ์ข้อมูลข่าวสาร เอกสาร วารสารเผยแพร่กิจกรรมให้ประชาชนได้รับทราบ

การกำหนดนโยบายการบริหารขององค์การบริหารส่วนตำบลคลองไทร ดังกล่าวได้วางอยู่บนพื้นฐานความเป็นจริงของด้านเศรษฐกิจ สังคม การเมือง และสถานการณ์ในปัจจุบัน และเพื่อให้สามารถดำเนินนโยบายจนบรรลุเป้าหมายตามที่กำหนดไว้ได้ ทั้งนี้การปฏิบัติงานตามอำนาจหน้าที่ขององค์การบริหารส่วนตำบลคลองไทร ต้องเป็นไปเพื่อประโยชน์สุขของประชาชนชาวตำบลคลองไทร โดยใช้วิธีการบริหารบ้านเมืองที่ดี และคำนึงถึงการมีส่วนร่วมของประชาชนในการแสดงความคิดเห็นในการจัดทำแผนพัฒนาท้องถิ่น การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงานอย่างโปร่งใส และการเปิดเผยข้อมูลข่าวสารให้เป็นไปตามกฎหมายระเบียบข้อบังคับว่าด้วยการนั้น

นโยบายทั้ง 6 ด้านที่กระผมได้แถลงต่อสภาองค์การบริหารส่วนตำบลคลองไทรดังกล่าวข้างต้นจะประสบความสำเร็จได้นั้นต้องได้รับความร่วมมือจาก ประธานสภาฯ รองประธานสภาฯ สมาชิกสภาองค์การบริหารส่วนตำบลคลองไทร กำนัน ผู้ใหญ่บ้าน ผู้นำชุมชน หน่วยงานต่างๆ ภายในชุมชน และข้าราชการ พนักงานส่วนตำบล พนักงานจ้างในฐานะผู้ปฏิบัติงานในการขับเคลื่อนนโยบายไปสู่การปฏิบัติ และที่สำคัญอย่างยิ่งคือจากประชาชนในตำบลคลองไทร ซึ่งกระผมในฐานะที่เป็นผู้ได้รับการเลือกตั้งจากประชาชนชาวตำบลคลองไทร ในตำแหน่งนายกองค์การบริหารส่วนตำบลคลองไทร ตามกระบวนการประชาธิปไตย กระผมพร้อมคณะผู้บริหารจะบริหารงานขององค์การบริหารส่วนตำบลคลองไทรให้บรรลุวัตถุประสงค์ตามนโยบายที่แถลงไว้ต่อสภาองค์การบริหารส่วนตำบลคลองไทร เพื่อประโยชน์ของทางราชการ และประโยชน์สุขของประชาชนชาวตำบลคลองไทร กระผมขอแถลงนโยบายไว้เพียงเท่านี้ ขอขอบคุณ

***นายเชวงศัก ภูมิไชยา***

***นายกองค์การบริหารส่วนตำบลคลองไทร***